EkBass/fiwiki-20250220-pages-articles huggingface dataset:
Kirgisian kansanäänestys uudesta perustuslaista 2010

Kirgisiassa järjestettiin kansanäänestys uudesta perustuslaista 27. kesäkuuta 2010. Kun lähes kaikki äänet oli laskettu, niin perustuslain uudistus olisi menossa selvästi läpi. Uudistuksen myötä Kirgisian presidentin valta vähentyisi ja maasta tulisi parlamentaarinen tasavalta. == Taustat == Kirgisian väliaikainen johto ilmoitti huhtikuussa järjestävänsä kansanäänestyksen uudesta perustuslaista, sen jälkeen kun se oli kaapannut vallan Kurmanbek Bakijevilta. Omurbek Tekebajevin mukaan uusi perustuslaki estäisi autoritarismin. Uudessa perustuslaissa valtaa hajautetaan eikä se enää ole yksissä käsissä. Kansanäänestyksen jälkeen järjestettäisiin myös parlamenttivaalit. Kesäkuun alussa, vain kaksi viikkoa ennen äänestyspäivää, Kirgisian eteläosissa Ošin ja Žalal-Abadin kaupungissa puhkesi levottomuuksia kirgiisien ja uzbekkien välille. Virallisten tietojen mukaan noin 200 ihmistä kuoli levottomuuksissa, mutta tarkkailijat pitävät oikeana lukuna jopa kymmenkertaista määrää. Lisäksi 200 000 ihmistä joutui pakenemaan maan sisällä, ja 75 000 ihmistä joutui pakenemaan Uzbekistaniin. Yhdysvallat, Venäjä ja Euroopan unioni tukivat Kirgisian hallinnon suunnitelmia olla lykkäämättä kansanäänestystä levottomuuksien takia, mutta esimerkiksi International Crisis Group (ICG) ja jotkut kirgisialaiset järjestöt olivat lykkäämisen kannalla. ICG:n mukaan kansanäänestys ei ole mahdollista, kun monet ihmiset ovat ilman kotia. == Muutokset perustuslakiin == Uusi perustuslaki muuttaisi presidentin oikeuksia. Se vähentäisi presidentin valtaa ja muuttaisi maan parlamentaariseksi tasavallaksi. Lisäksi se sallisi presidentille vain yhden kuuden vuoden virkakauden, kun vanha perustuslaki salli presidentille kaksi viisivuotista kautta. Presidentti voisi olla jatkossa vallassa viisi vuotta pidempään, eli 70-vuotiaaksi. Maan väliaikainen johtaja Roza Otunbajeva saisi perustuslain turvin olla vallassa vuoden 2011 loppuun, mutta hän ei saisi olla ehdokkaana vuoden 2011 vaalissa. Parlamentin paikkamäärä kasvaisi 90:stä 120:een, ja mikään puolue ei voisi jatkossa saada 65 paikkaa enempää parlamentissa. Opposition toimintamahdollisuudet parantuisivat, sillä se ei tarvitsisi enää virallista lupaa mielenosoitusten järjestämiseen hallintorakennusten ulkopuolelle eikä hallinnon kritoisoiminen olisi enää rangaistavaa. == Äänestys == Kansanäänestyksen äänestysprosentti oli noin 65. Kun lähes kaikki äänet oli laskettu, keskusvaalilautakunnan mukaan 90,7 prosenttia äänestäjistä kannatti perustuslain uudistusta ja vain kahdeksan prosenttia vastusti sitä. Otunbajeva ilmoitti jo pian äänestyspaikkojen sulkemisen jälkeen, että uusi perustuslaki on hyväksytty. Venäjän presidentti Dmitri Medvedev ilmaisi kuitenkin huolensa äänestystuloksen varmistumisen jälkeen. Hänen mukaansa etnisistä väkivaltaisuuksista kärsivä Kirgisia tarvitsisi vahvan johtajan. Medvedev pelkää, että uusi perustuslaki mahdollistaa äärijärjestöjen valtaannousun. == Lähteet == Kansanäänestys uudesta perustuslaista 2010 Kansanäänestys uudesta perustuslaista 2010 Luokka:Vuoden 2010 politiikka Luokka:Kansanäänestykset
Weikko Puro

Weikko Ferdinand Puro (ent. Bäck, 7. kesäkuuta 1884 Säkylä – 4. huhtikuuta 1959) oli suomalainen taidemaalari.50-vuotias. Toimittaja Veikko Puro, Helsingin Sanomat, 07.06.1934, nro 150, s. 6, Kansalliskirjaston digitaaliset aineistot. Viitattu 08.06.2024 Puro opiskeli Turun piirustuskoulussa 1903–1906 ja kolme vuotta Victor Westerholmin oppilaana. Hän teki opintomatkoja Saksaan 1922 –1923 ja Parisiin 1928. Hän debytoi taiteilijana Turussa 1908. Hänen töitään on ollut näyttelyissä muun muassa Kööpenhaminassa 1919 ja turkulaisten taiteilijoiden näyttelyssä Göteborgissa Ruotsissa 1946. Hänellä oli useita yksityisnäyttelyjä Turussa. Puro työskenteli luennoitsijana Turun Taideyhdistyksen piirustuskoulussa. Hän oli Turun Sanomien toimittaja 1911–1947 ja päätoimittaja 1947–1959. Hän aloitti Turun Sanomissa piirtäjänä ja taidenäyttelyjen selostajana ja oli sitten myös maaseutuosaston hoitajana, pakinoitsijana nimimerkillä Annajoeli ja lehden taideosaston hoitajana. Puro oli Turun Taideyhdistyksen arvostelulautakunnan jäsenenä useita vuosia ja sen johtokunnan jäsenenä 1924–1926 sekä oli myös Turun Taiteilijaseuran johtokunnan jäsenenä. Hän kuului Turun Suomalaisen Teatterin johtokuntaan 1918–1920 ja oli sen sihteerinä 1919–1920. Puro luennoi Turun Taideyhdistyksen koulussa ja Turun Työväenopistossa ja oli muutamia vuosia Turun Nuorsuomalaisten Nuorten johtokunnan jäsenenä. ==Lähteet== Luokka:Suomalaiset taidemaalarit Luokka:Suomalaiset päätoimittajat Luokka:Vuonna 1884 syntyneet Luokka:Vuonna 1959 kuolleet
Antti Lampisuo

Antti Juhani Lampisuo (9. elokuuta 1926 Turku – 27. syyskuuta 2017Kuolinilmoitus, Helsingin Sanomat 15.10.2017, s. C 15) oli suomalainen itseoppinut taidemaalari ja lasitaiteilija. Lampisuo debytoi taiteilijana Turussa 1956. Hänen töitään on ollut esillä runsaasti yhteisnäyttelyissä. Yksityisnäyttelyitä hän piti vuosina 1981–2000 kaksi vuosittain. Hän kuului 1950-luvun lopulla turkulaistaiteilijoiden Pro Arte 57 -ryhmään yhdessä Alpo Jaakolan, Olavi Vaarulan, Max Salmen, Raimo Viitalan, Antti Niemisen ja Helge Sténin kanssaTaiteen pikkujättiläinen, s. 531. WSOY, 1995. ISBN 951-0-16447-X. Vuonna 1962 Helsingin Sanomien Olli Valkonen arvioi Lampisuon ensimmäisen Helsingissä pitämän näyttelyn töitä kouliintumattomiksi ja jäsentymättömiksi: ”Hän liittyy omalla tai hyvin omalaatuisella tavalla turkulaiseen surrealismiin. Hänen kuvamaailmansa täyttävät syvästi henkilökohtaisiin, tuskallisiin tuntemuksiin perustuvat symboliset muodot. Maalauksina ne muovautuvat yleensä esineettömiksi enemmän tai vähemmän karmeiksi värisommitelmiksi. Lampisuo käyttää kiemurtavia, kovarajaisia, sävyiltään hehkuvia tai merkillisen metallinkiiltäviä väripintoja, jotka tuovat mieleen jugendin hurjat mauttomuudet. Paria vuotta myöhemmin Tuuli Reijonen kirjoitti Lampisuosta: ”Tuntuu kuin hän sinkoaisi värinsä hurjalla kiihkolla, dynaamisesti ja harkitsematta. Hänen väriyhdistelmänsä ovat usein räikeitä. Kiiltopinta ei ole eduksi, varsinkin lampun valossa värit kovettuvat ja tahmeentuvat aiheettomasti. Joissakin sinisen käsittelyissä väri syvenee ja kirkastuu kauniiksi.” Kesällä 1971 Markku Valkonen luonnehti Lampisuota konservatiiviseksi: ”Lampisuo on kehittänyt taiteestaan nautiskelijan toiveunen, se on kuin sormustimellinen vanhaa sherryä. Teosten tyyli pohjaa porvarilliseen laatukuvamaalauksen perinteeseen ja erikoisesti vanitas- aiheiden kalmanmakeisiin tuotteisiin. Lampisuon lasitaidetöitä on Suomen lasimuseossa Riihimäellä. Maalauksia on Taskulan seurakuntatalossa ja Suikkilan seurakuntatalossa (molemmat vuodelta 1966) Turussa. Antti Lampisuo toimi muun muassa Turun taiteilijaseuran, Turun piirustuskoulun säätiön hallituksen ja Suomen kuvataidejärjestöjen liiton hallituksen puheenjohtajana. Hän istui 1970-luvulla Turun kuvataidelautakunnassa ja oli jonkin aikaa myös Taiteen keskustoimikunnan jäsenenä. Lampisuon puoliso oli taiteilija Ritva Lampisuo, o.s. Hyytiäinen vuodesta 1957. ==Lähteet== * ===Viitteet=== == Aiheesta muualla == * Luokka:Suomalaiset taidemaalarit Luokka:Suomalaiset lasitaiteilijat Luokka:Vuonna 1926 syntyneet Luokka:Vuonna 2017 kuolleet
Olavi Vaarula

Onni Olavi Vaarula (13. maaliskuuta 1927 Suojärvi – 6. helmikuuta 1989) oli suomalainen taiteilija. Vaarula opiskeli Turun Taideyhdistyksen piirustuskoulussa 1951–1953. Hän debytoi taiteilijana Helsingissä 1955, ja sen jälkeen hänen töitään oli usein esillä yhteis- ja ryhmänäyttelyissä, muun muassa Nuorten näyttelyssä 1950- ja 60-luvulla sekä Suomen Taiteilijain näyttelyssä vuodesta 1957. Ulkomailla hänen töitään oli 1970-luvulla näyttelyissä vuosittain. Hän oli yksi turkulaisen Pro Arte 57 -taiteilijaryhmän perustajajäsenistä. Julkisia töitä on Forssan kaupungintalossa maalaus "Kultaa ja hopeaa", 1968–1969, ja Forssan Osuuspankissa "Kulkue". Vaarula työskenteli piirustuksenopettajana oppikouluissa 1957–1972. ==Lähteet== Luokka:Suomalaiset taidemaalarit Luokka:Vuonna 1927 syntyneet Luokka:Vuonna 1989 kuolleet
Marija Melentjeva

Marija Vladimirovna Melentjeva (, 24. tammikuuta 1924 Prääsä – 2. heinäkuuta 1943 nykyinen Karhumäen piiri) oli suomalaisten selustassa jatkosodan aikana toiminut tiedustelija, josta muodostui yksi Neuvostoliiton suuren isänmaallisen sodan karjalaisista sankarihahmoista. Marija Melentjeva kävi Prääsän keskikoulun. Sodan alettua hän työskenteli linnoitustöissä ja sairaanhoitajana. Huhtikuussa 1942 hänet lähetettiin Karjalais-suomalaisen SNT:n komsomolin tiedustelijakouluun. Kesällä hän toimi yhdessä Anna Lisitsynan kanssa tasavallan kommunistipuolueen yhteyshenkilönä Soutjärven piirissä. Marraskuussa 1942 suomalaiset saivat Melentjevan kiinni ja ampuivat hänet lähellä Seesjärven lounaispuolella sijainnutta Koskisenvaaran (ven. Topornaja Gora) kylää. Melentjeva on palkittu Leninin ja punaisen tähden kunniamerkeillä. Kuolemansa jälkeen syyskuussa 1943 hänelle myönnettiin Neuvostoliiton sankarin arvonimi. Prääsässä ja Petroskoissa on Melentjevalle omistetut muistomerkit. Prääsässä toimii hänestä kertova museo. Melentjevan ja Lisitsynan kohtalolle on omistettu useita kaunokirjallisia teoksia, mm. Gennadi Fišin Ystävättäret ja Anatoli Gordijenkon Syväri, kuoleman joki. ==Lähteet== ==Aiheesta muualla== * Geroi strany: Marija Melentjeva * Marija Melentjeva ja Anna Lisitsina Karjalan tasavallan sivustolla Luokka:Karjalaiset henkilöt Luokka:Karjalan tasavallan henkilöt Luokka:Neuvostoliiton sankarit Luokka:Neuvostoliittolaiset toisen maailmansodan sotilaat Luokka:Vuonna 1924 syntyneet Luokka:Vuonna 1943 kuolleet
Dan O’Bannon

Daniel Thomas ”Dan” O’Bannon (30. syyskuuta 1946 – 17. joulukuuta 2009) oli yhdysvaltalainen elokuvakäsikirjoittaja, ohjaaja ja satunnaisesti näyttelijä, yleensä science fiction- ja kauhutuotannoissa. == Elämänvaiheet ja ura == O’Bannon syntyi St. Louisissa Missourissa. Yliopistossa hän tapasi John Carpenterin ja yhdessä he tekivät 45-minuuttisen lyhytelokuvan Pimeä tähti (1970). Carpenter laajensi sen vain 60 000 dollarin budjetilla kokopitkäksi elokuvaksi, joka julkaistiin 1974. O’Bannon oli mukana valmistuksessa, ja hän toimi muun muassa käsikirjoittajana, leikkaajana ja erikoisefektien valmistajana sekä lisäksi näytteli yhden pääroolin (Pinback).'Alien' writer O'Bannon dies Vuonna 1975 Pimeä tähti voitti Golden Scroll -palkinnon parhaista erikoisefekteistä. O’Bannon oli mukana tekemässä Tähtien sotaaR.I.P. Dan O'Bannon ja myös epäonnistuneessa Alejandro Jodorowskyn Dyyni-tuotannossa. Yhdessä Ronald Shusettin kanssa hän kirjoitti alkuperäisen Alien- käsikirjoituksen. O’Bannon oli tekemässä kulttimaineen saanutta animaatioelokuvaa Heavy Metal, josta hän kirjoitti kaksi osatarinaa . Hän kirjoitti käsikirjoituksen Tobe Hooperin Tappavaan yhteyteen (Lifeforce (1985)) ja oli mukana Avaruuden pirujen (1953) uudelleenfilmatisoinnissa Vaara vieraalta planeetalta (1986). Hän kirjoitti ja ohjasi kauhukomedian The Return of the Living Dead (1985). Yhdessä Shusettin kanssa hän oli mukana käsikirjoittamassa suurmenestykseen noussutta Total Recall – unohda tai kuole (1990). O’Bannon oli naimisissa Diane Louise Lindleyn kanssa vuodesta 1986Biography kuolemaansa asti. Hän sairasti Crohnin tautiaScreenwriter for 'Alien', Dan O'Bannon, dies ja kuoli Los Angelesissa 17 joulukuuta 2009.Dan O'Bannon 1946-2009 Heillä on yksi poika, Adam.'Alien' writer O'Bannon dies, aged 63 == Lyhyt filmografia == * 1974 Pimeä tähti (Dark Star) – käsikirjoitus, erikoisefektit, leikkaus, tuotantosuunnittelu, näyttelijä (Sgt. Pinback) * 1976 The Long Tomorrow – käsikirjoitus * 1977 Tähtien sota (Star Wars) – tietokone-efektit * 1979 Alien – kahdeksas matkustaja (Alien) – käsikirjoitus * 1981 Noituutta (Dead & Buried) – käsikirjoitus * 1981 Heavy Metal – kertomus kahteen osatarinaan * 1983 Sininen salama (Blue Thunder) – käsikirjoitus * 1985 Tappava yhteys (Lifeforce) – käsikirjoitus * 1985 The Return of the Living Dead – käsikirjoitus, ohjaaja, äänenä * 1986 Vaara vieraalta planeetalta (Invaders from Mars) – käsikirjoitus * 1990 Total Recall – unohda tai kuole (Total Recall) – käsikirjoitus * 1992 The Resurrected – ohjaaja * 1995 Sirius 6B – tuhon planeetta (Screamers) – käsikirjoitus * 1997 Bleeders – käsikirjoitus * 2010 Silvaticus 3015 – käsikirjoitus == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1946 syntyneet Luokka:Vuonna 2009 kuolleet
Länsirannikon Koulutus

thumb|WinNova Raumalla Länsirannikon Koulutus Oy eli WinNova on Satakunnan ja Vakka-Suomen alueella toimiva koulutusyhtiö, joka järjestää ammatillista toisen asteen perustutkinto-, lisä- ja täydennyskoulutusta sekä muuta ammatillista aikuiskoulutusta osakeyhtiömäisesti. Koulutusyhtiön muodostavat 1.1.2010 yhdistyneet Porin ammattiopisto, Rauman ammattiopisto, Porin aikuiskoulutuskeskus ja Innova Länsi-Suomen aikuiskoulutuskeskus. Yhtiöllä on yli 50 miljoonan euron liikevaihto, opiskelijoita noin 5000 ja henkilökuntaa noin 600. Toimipisteitä yhtiöllä on 34 Laitilassa, Porissa, Raumalla, Ulvilassa ja Uudessakaupungissa. Yhtiön virallinen hallintopaikka on Rauma. Länsirannikon Koulutus Oy:n markkinointi- ja toimintanimi on WinNova. == Koulutusalat == Länsirannikon Koulutus Oy WinNova järjestää koulutusta mm. seuraavilla aloilla: * Ajoneuvo- ja kuljetustekniikka * Arkkitehtuuri ja rakentaminen * Elintarvike- ja biotekniikka * Graafinen ja viestintätekniikka * Kauneudenhoitoala * Kielikoulutus * Kone-, metalli- ja energiatekniikka * Kotitalous- ja kuluttajapalvelut * Lentokonetekniikka * Liiketalous ja kauppa * Luonto- ja ympäristöala * Maahanmuuttajakoulutus * Majoitus- ja ravitsemisala * Matkailuala * Merenkulku * Metsätalous * Ohjaava ja valmentava koulutus * Prosessi-, kemian- ja materiaalitekniikka * Puhdistuspalvelut * Sosiaali- ja terveysala * Sähkö- ja automaatiotekniikka * Teatteri, lavasterakennus * Tekstiili- ja vaatetustekniikka * Tieto- ja tietoliikennetekniikka * Tietojenkäsittely * Turvallisuusala == Lähteet == == Aiheesta muualla == * WinNova Luokka:Koulutusyritykset Luokka:Suomen ammattioppilaitokset Luokka:Rauman oppilaitokset Luokka:Porin oppilaitokset
Boris Polevoi

Boris Nikolajevitš Polevoi (, oikea sukunimi Kampov, Ка́мпов; 17. maaliskuuta (J: 4. maaliskuuta) 1908 Moskova – 12. heinäkuuta 1981 Moskova) oli venäläinen neuvostokirjailija. Boris Polevoin isä oli juristi ja äiti lääkäri. Hän valmistui Tverin ammattiopistosta, työskenteli tekstiilitehtaassa ja lehtimiehenä. Vuonna 1940 hän liittyi NKP:hen. Toiseen maailmansotaan hän osallistui rintamakirjeenvaihtajana. Vuosina 1946–1958 Polevoi oli Venäjän SFNT:n korkeimman neuvoston jäsen. Vuodesta 1954 lähtien hän kuului Neuvostoliiton kirjailijaliiton hallitukseen ja vuodesta 1967 toimi sen sihteerinä. Vuodesta 1962 lähtien hän työskenteli myös Junost- kirjallisuuslehden päätoimittajana. Polevoi on kirjoittanut lukuisia dokumentaarisia ja publisistisia teoksia, joiden sävy on yleensä voimakkaan didaktinen. Niistä tunnetuin on ”Kertomus oikeasta miesten miehestä” (Povest o nastojaštšem tšeloveke, 1946). Sen aiheena on jalkansa menettänyt lentäjäsankari, joka vaikeudet voittaen jatkaa uraansa. Teos sai Stalin- palkinnon vuonna 1947. Sen pohjalta on tehty elokuva ja Sergei Prokofjevin baletti. Stalin-palkinnon on saanut myös kertomuskokoelma My – sovetskije ljudi (”Me olemme neuvostoihmisiä”, 1948). Kirjailija on palkittu kahdella Leninin kunniamerkillä sekä lokakuun vallankumouksen kunniamerkillä. Vuonna 1974 hän sai sosialistisen työn sankarin arvonimen. ==Suomennettuja teoksia== * Kertomus oikeasta miesten miehestä. Suom. Vieno Levänen. Petroskoi: Karjalais-suomalaisen SNT:n valtion kustannusliike, 1949. * Uroteko. Suom. E. Salo. Petroskoi: Karjalais-suomalaisen SNT:n valtion kustannusliike, 1954. * Kertomuksia. Suom. S. Pehkonen. Petroskoi: Karjalais-suomalaisen SNT:n valtion kustannusliike, 1956. * Anjuta: pienoisromaani. Suom. Marja-Leena Raunio. Moskova: Progress, 1982. ==Lähteet== ==Aiheesta muualla== * Kratkaja literaturnaja entsiklopedija: Boris Polevoi * Polevoin teoksia Lib.ru -sivustolla Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1908 syntyneet Luokka:Vuonna 1981 kuolleet
Jevno Azef

Jevno Fišelevitš Azef (, 1869 Grodnon läänin Volkovyskin kihlakunnan Lyskov, nykyinen Valko-Venäjä – 24. huhtikuuta 1918 Berliini) oli yksi Venäjän sosialistivallankumouksellisen puolueen johtajista, joka kuitenkin samaan aikaan toimi tsaarin salaisen poliisin ilmiantajana. Jevno Azef syntyi juutalaisen räätälin perheeseen. Vuonna 1890 hän valmistui lukiosta Donin Rostovissa ja vuonna 1892 matkusti Saksan Karlsruheen, jossa hän opiskeli sähköinsinööriksi. Vuonna 1893 Azef tarjoutui toimittamaan Donin Rostovin santarmipäällikölle tietoja venäläisistä opiskelutovereistaan. Seuraavien 16 vuoden ajan hän toimi Venäjän salaisen poliisin ilmiantajana. Poliisin kehotuksesta hän liittyi vuonna 1899 sosialistivallankumoukselliseen järjestöön. Vuonna 1901 hän oli mukana perustamassa sosialistivallankumouksellista puoluetta ja vuodesta 1903 lähtien toimi sen terrorismia harjoittaneen taistelujärjestön johtajana. Kaksoisroolissaan Azef osallistui sisäministeri Vjatšeslav von Plehwen ja suuriruhtinas Sergei Aleksandrovitšin murhien sekä lähes 30 muun terroriteon suunnitteluun. Samaan aikaan hän ilmiantoi suurimman osan puolueen taistelujärjestön jäsenistä. Toimittaja Vladimir Burtsev todisti Azefin poliisin agentiksi vuonna 1908. Hänen paljastumisensa oli vakava isku sekä hallitukselle että sosialistivallankumouksellisille. Puolueen keskuskomitea langetti Azefille kuolemantuomion, mutta keräämänsä pääoman turvin hänen onnistui paeta ulkomaille. Saksan poliisi vangitsi hänet vuonna 1915 venäläisenä vakoilijana. Brest-Litovskin rauhan jälkeen Azef vapautettiin, mutta hän kuoli pian munuaissairauteen. ==Katso myös== *Roman Malinovski ==Lähteet== ==Aiheesta muualla== * Pevsner, G. La Doppia Vita di Evno Azev (1869-1918). Milano: Mondadori. 1936. 315 S. * Mark Aldanov: Azef * Lev Trotski: Jevno Azef, Krah terrora i jego partii (K delu Azefa) * Ei kiveä eikä nimeä. Maailman kuuluisin provokaattori, vihatuin mies auringon alla, "kaksinaamainen" Azew, asui Suomessa ja toimitti ystäviään hirttolavalle, Seura, 05.05.1937, nro 18, s. 13, Kansalliskirjaston digitaaliset aineistot Luokka:Venäläiset terroristit Luokka:Venäläiset vallankumoukselliset Luokka:Vuonna 1869 syntyneet Luokka:Vuonna 1918 kuolleet
.tw

.tw on Taiwanin Internet-maatunnus, jota ylläpitää TWNIC. Eri toisen tason tunnuksille on eri rekisteröintirajoitukset. Tunnus otettiin käyttöön 1989. == Aiheesta muualla == * IANA .tw whois tw sv:Toppdomän#T Luokka:Taiwanilaiset viestimet
.tz

.tz on Tansanian Internet-maatunnus, jonka rekisteröinnistä vastaa PSGnet ja sponsoroi Dar Es Salaamin yliopisto. Tunnus otettiin käyttöön 1995. Rekisteröinnit tehdään kolmannelle tasolle. Rekisteröinti edellyttää läsnäoloa. == Aiheesta muualla == * IANA .tz whois tz tz sv:Toppdomän#T
Pyranoosi

Pyranoosi on yksinkertaisen sokerin rengasrakenteinen muoto. Nimensä rakenne on saanut pyraanista, jonka heterosyklinen rengas muistuttaa pyranoosirengasta. Pyranoosirengas koostuu viidestä hiili- ja yhdestä happiatomista. == Rakenne == Sokerien esiintymisen pyranoosina selvitti ensimmäisenä Walter Haworthin johtama tutkimusryhmä 1920–1930-lukujen aikana. Pyranoosirengas on rakenteeltaan syklinen hemiasetaali. Rakenne muodostuu, kun C-5-hiileen liittynyt hydroksyyliryhmä reagoi C-1-ryhmään liittyneeseen karbonyyliryhmään. Myös C-4-hiileen liittynyt hydroksyyliryhmä voi reagoida karbonyyliryhmän kanssa, jolloin muodostuu furanoosi, jonka renkaassa on viisi atomia. Pyranoosirengas voi esiintyä useissa erilaisissa konformaatioissa. Perustyyppejä ovat tuoli-, puolituoli-, vene-, vinovene- ja kirjekuorikonformaatiot, joista on erilaisia variaatioita. Tuolikonformaatiolla muotoja on 2, veneellä ja vinoveneellä kummallakin 6 ja puolituoli- ja kirjekuorikonformaatioilla 12. Lisäksi on olemassa myös muita stabiileja konformaatioita, jotka eivät kuulu mihinkään edellä mainituista ryhmistä, mutta ne ovat harvinaisia. Anomeerisistä muodoista α-konformaatio on yleensä β-konformaatiota stabiilimpi. Tämä johtuu pääasiassa stereoelektronisesta efektistä, dipolien välisistä vuorovaikutuksista ja vetysidoksista. Stabiilein muoto on yleensä se, jossa hydroksyyliryhmät ovat aksiaalisessa asemassa. Tämä on poikkeuksellista, sillä yleensä ekvatoriaalinen asema on suositumpi vähäisemmän steerisen esteen vuoksi. Tätä kutsutaan anomeeriseksi efektiksi. Glukoosi on poikkeus, sillä kaikki sen pyranoosimuodon hydroksyyliryhmät ovat ekvatoriaalisessa asemassa. == Lähteet == Luokka:Hiilihydraatit
Joe Petagno

Joe Petagno (s. 1. tammikuuta 1948 Portland, Maine) on yhdysvaltalainen taiteilija, joka luo kuvia pääasiassa heavy metal -yhtyeiden albumien kansiin. Petagno on tehnyt kuvan muun muassa Pink Floydin, Led Zeppelinin, Nazarethin, Motörheadin, Roy Harperin ja Mardukin albumeihin. Hän on tehnyt kansia myös muihinkin kuin heavy metal -albumeihin. Petagno tunnetaan myös monien tieteiskirjojen kansien kuvittajana. ==Teokset== * Motörhead – Motörhead * Motörhead – Another Perfect Day * Motörhead – Orgasmatron * Motörhead – Rock ’n’ Roll * Motörhead – Inferno * Motörhead – Overkill * Motörhead – Eat the Rich * Pretty Maids – Pretty Maids * Pretty Maids – Future World (albumi) * Pretty Maids – Jump the Gun * Sweet – Strung Up * Sweet – Give Us a Wink * Würzel – Chill-Out or Die * Afterworld – Dark Side of Mind * Afterworld – Connecting Animals * Luokka:Yhdysvaltalaiset taiteilijat Luokka:Vuonna 1948 syntyneet Luokka:Elävät henkilöt
.ua

.ua on Ukrainan Internet-maatunnus, jonka rekisteröinnistä vastaa Hostmaster Ltd. ja sponsoroi Communication System. Rekisteröinnit tehdään yleensä kolmannelle tasolle, mutta joillakin yrityksillä on toiselle tasolle rekisteröity verkkotunnus. Tunnus otettiin käyttöön 1. joulukuuta 1992. == Aiheesta muualla == * IANA .ua whois ua ua sv:Toppdomän#U
Aittakorven koulu

thumb|Näkymä koulun sisäpihasta vuonna 2010, ennen remonttia. Aittakorven koulu on Kotkassa Aittakorven kaupunginosassa sijaitseva peruskoulu, jossa toimivat vuosiluokat 1–5. Koulussa on noin 20 hengen henkilökunta, ja koulun rehtorina toimii Ville Vahvanen. Koulussa opiskelee noin 220 oppilasta, jotka ovat lähinnä Aittakorvesta, Lankilasta, Pirosenvuoresta, Karhuvuoresta ja Sutelasta. Koulu remontoitiin vuosien 2011–2013 aikana merkittävien kosteusvaurioista johtuvien sisäilmaongelmien takia, jolloin suurin osa koulusta rakennettiin uudestaan. Koulun uudistumisen myötä sinne saatiin muun muassa atk-luokka ja teknisen käsityön luokka, ja samoihin tiloihin muutti myös esiopetus. Uuden koulurakennuksen rakentamiseen ja sisustamiseen käytettiin 7,3 miljoonaa euroa. == Lähteet == Luokka:Kotkan peruskoulut
NHL 2002

NHL 2002 on EA Canadan kehittämä ja EA Sportsin julkaisema jääkiekkoaiheinen videopeli. Peli julkaistiin Yhdysvalloissa 17. syyskuuta 2001. Yhdysvalloissa pelinkansikuvassa on Pittsburgh Penguinsin Mario Lemieux ja selostajana toimii Don Taylor. Peli on myös ensimmäinen Xboxille julkaistu NHL-peli ja ainoa Game Boy Advancelle julkaistu NHL-peli. == Joukkueet == Peli sisältää kaikki 30 kauden 2001-2002 NHL-joukkueet, sekä tähdistöjoukkueet. === Maajoukkeet === Peli sisältää EA:n itse suunnittelemat maajoukkueiden pelipaidat, jotka jäljittelevät aitoja. Osa joukkueista sisältää keksittyjä pelaajia. * * * * * * * * * * * * * * * * * * * * == Areenat == Peli ei sisällä kaikkia maajoukkueiden eikä NHL-joukkueiden kotihalleja. * Arrowhead Pond of Anaheim * Philips Arena * Pengrowth Saddledome * Raleigh Ent. and Sports Arena * United Center * Pepsi Center * Nationwide Arena * American Airlines Center * Skyreach Centre * National Car Rental Center * Staples Center * Xcel Energy Center * Molson Centre * Gaylord Entertainment Center * Continental Airlines Arena * Nassau Veterans Memorial Coliseum * Corel Centre * First Union Center * America West Arena * Mellon Arena * Savvis Center * Compaq Center at San Jose * Ice Palace * Air Canada Centre * General Motors Place * MCI Center * Wiener Stadthalle * Hartwall Areena * Kölnarena * EA SPORTS Arena == Muuta == * Alun perin New York Rangersin latausikkunassa piti olla World Trade Center, mutta syyskuun 11. päivän iskujen takia siihen vaihdettiin Vapaudenpatsas. Luokka:NHL-pelit Luokka:Vuoden 2001 videopelit Luokka:PlayStation 2 -pelit Luokka:Windows-pelit Luokka:Xbox-pelit Luokka:Game Boy Advance -pelit
Karl Taxell

Karl Fredrik Taxell (8. maaliskuuta 1860 Turku – 17. heinäkuuta 1934 Helsinki) oli suomalainen liikemies. Taxell oli Pusulassa sijainneen Ariman lasitehtaan omistaja vuosina 1899–1918. Aiemmin hän oli toiminut kirjanpitäjänä Johannislundin lasitehtaalla Kiikalassa sekä Ariman lasitehtaan taloudenhoitajana vuodesta 1890 ja vuokraajana vuodesta 1893. Hänen puolisonsa oli Anna Sofia Alftan (s. 1864), jonka isä Alfons Alftan oli Ariman lasitehtaan aiempi omistaja. Metsänhoitaja Carl Johan Alfons Taxell oli heidän poikansa. ==Lähteet== * ===Viitteet=== ==Aiheesta muualla== * * Luokka:Suomalaiset liikemiehet Luokka:Vuonna 1860 syntyneet Luokka:Vuonna 1934 kuolleet
Viuha

Viuha on asuinalue Voipaalan kylässä Sääksmäellä, Valkeakosken eteläpuolella. ==Historia== Viuhaa ruvettiin rakentamaan 1940-luvulla siirtolaisasutuksen pohjalta karjalaisille, sekä sinne rakennettiin myös työväelle rintamamiestaloja. Suurin osa Viuhan taloista on rakennettu 1940- ja 1950-luvuilla. Vuonna 1973 kuntaliitoksen myötä Viuha siirtyi Sääksmäestä osaksi Valkeakoskea. ==Asuinalue== Koko Viuha on rakennettu kahden tien, Viuhantien ja Helmuntien varteen. Ennen myös Helmuntie oli nimeltään Viuhantie. Kylä sijaitsee luonnonläheisellä alueella, missä kasvaa paljon koivuja. Alue on varsin kosteaa ja siellä onkin pieni järvi, Viuhanjärvi, joka laskee Vallonjokea pitkin Vanajaveteen. Maaperä on etupäässä savimaata. Asuinalue sijaitsee noin neljän kilometrin päässä Valkeakosken keskustasta. Luokka:Sääksmäki
.uy

.uy on Uruguayn Internet-maatunnus, jonka rekisteröinnistä vastaa Servicio Central de Informatica ja sponsoroi Universidad de la Republica.IANA .uy whois Rekisteröinnit tehdään kolmannelle tasolle. Tunnus otettiin käyttöön 1990. == Lähteet == uy uy sv:Toppdomän#U
Eastern European Funk

Eastern European Funk on liettualaisen InCulto-yhtyeen Eurovision laulukilpailussa 2010 esittämä kappale. Se ei selviytynyt finaaliin asti. Laulussa otetaan huumorin keinoin kantaa itäisen ja läntisen Euroopan eroihin.Liettua | InCulto: East European Funk | Euroviisut | yle.fi Kappale kilpaili Euroviisujen toisessa semifinaalissa, jossa se sijoittui kahdenneksitoista ja täten karsiutui finaalista. == Lähteet == Luokka:Liettuan euroviisuedustuskappaleet Luokka:Vuoden 2010 euroviisuedustuskappaleet Luokka:Huumorikappaleet
Lucas Barrios

Lucas Ramón Barrios Cáceres (s. 13. marraskuuta 1984 San Fernando, Argentiina) on paraguaylainen jalkapallohyökkääjä, joka edustaa argentiinalaisseura Huracánia. Barrios tunnetaan tehokkuudestaan rangaistusalueen sisällä. Tämä toi hänelle lempinimen ”El Pantera”. Barriosin äiti on paragyaylainen, mikä antoi hänelle mahdollisuuden maan kansalaisuuteen Argentiinassa syntymisestä huolimatta. Hän sai Paraguayn kansalaisuuden maaliskuussa 2010.http://soccernet.espn.go.com/world-cup/story/_/id/5162858/ce/us/lucas- barrios-part-paraguay-world-cup-roster?cc=4716&ver;=global Barrios on edustanut samasta vuodesta lähtien Paraguayn maajoukkuetta. == Ura == === Seuraura === ==== Ura Argentiinassa, Meksikossa ja Chilessä ==== Barrios teki läpimurtonsa hyökkääjänä chileläisessä Cobreloassa, jossa hän teki paljon maaleja. Ennen siirtymistä Cobreolaa hän pelasi suurimman osan urastaan toisen sarjatason jalkapalloa joko Chilessä tai Argentiinassa. Cobreloassa vietetyn hyvän ajan jälkeen Barrios herätti huomiota chileläisessä Colo-Colossa ja meksikolaisessa Necaxassa. Tästä huolimatta hän teki 2,5 miljoonan dollarinsopimuksen meksikolaisen Atlaksen kanssa.http://www.cooperativa.cl/p4_noticias/site/artic/20070630/pags/20070630115658.html Hän pelasi seurassa lyhyen kauden tehden 14 liigaottelussa vain yhden maalin. Vuoden 2008 alussa Barrios siirtyi kuusivuotisella lainasopimuksella Colo- Coloon, joka pelasi Copa Libertadoresissa vuonna 2008. Hän oli seuran paras maalintekijä Aperturassa 19 osumallaan.http://www.emol.com/noticias/deportes/detalle/detallenoticias.asp?idnoticia=286908 Pudotuspeleissä Barrios oli ratkaisevassa osassa joukkueen menestyksessä. Hän jatkoi hyvää virettään vuoden 2008 Clausurassa, jossa hän teki 18 maalia 16 ottelussa. Barrios oli täten paras maalintekijä kauden kummallakin puoliskolla. Hänestä oli kiinnostunut tämän jälkeen ranskalainen Nancy,http://www.goal.com/en/news/1699/chile/2009/01/13/1057804/nancy-fail-to- acquire-colo-colo-star-barrios espanjalainen Espanyolhttp://www.goal.com/es/news/21/fichajes/2009/01/28/1081703/espanyol- emerson-y-lucas-barrios-se-ponen-a-tiro ja kreikkalainen Panathinaikos, joista jälkimmäiseen Barriosilla oli jo sopimus, joka kuitenkin kariutui.http://www.talksport.co.uk/magazine/features/2011-03-04/chelseas-top- summer-transfer-target-all-you-need-know-about-lucas-barrios ==== Borussia Dortmund ==== Heinäkuussa 2009 Barrios hankittiin 4,2 miljoonalla eurolla Bundesliiga-seura Borussia Dortmundiin korvaamaan Alexander Freita.http://www.totalfootballmadness.com/2009/07/24/borussia-dortmund-sign- argentine-striker-lucas-barrios/ ==== Useita seuroja vuodesta 2012 ==== Barrios siirtyi vuonna 2012 Kiinan Superliigassa pelaavaan Guangzhou Evergrandeen. Vuosina 2013–2015 hän pelasi Venäjällä Moskovan Spartakissa ja lainalla ranskalaisseura Montpellierissä. Vuonna 2015 hän palasi Etelä- Amerikkaan. === Maajoukkueessa === Barrios on pelannut Paraguayn maajoukkueessa 36 ottelua ja tehnyt niissä kymmenen maalia vuosina 2010–2017. == Lähteet == Luokka:Paraguaylaiset jalkapalloilijat Luokka:Vuonna 1984 syntyneet Luokka:Elävät henkilöt
Tampereen Kansi

Tampereen Kansi on Tampereen keskustaan rautatien päälle lähelle rautatieasemaa rakennettu kansi. Sen päälle rakennetaan monitoimiareena, tornitaloja, hotelli ja kasino. Aluksi tornitaloihin suunniteltiin lähinnä toimistoja, mutta myöhemmin tavoitteeksi tuli rakentaa niihin myös noin tuhat asuntoa. Sorinsillan eteläpuolinen kansi sijaitsee Kalevanharjun kaupunginosan itäosassa ja tulevan pohjoiskannen alue puolestaan Tullin kaupunginosassa. == Hankkeen suunnitteluvaiheita == Arkkitehtisuunnitelmat alueelle teki Daniel Libeskind vuonna 2010. Alueen halliin kaavailtiin jopa vuoden 2013 jääkiekon MM-kisojaTampereen Keskusareena ihastuttaa ja vihastuttaa; Yle 3.11.2010 Alueen asemakaavamuutos vahvistui 2012. Hankkeen rahoittamisesta ja toteuttamisesta neuvoteltiin monien yritysten kanssa. Alkuvaiheissa hankkeessa ollut NCC vetäytyi 2014. Lopulta hanketta toteuttamaan valittiin vuonna 2016 SRV.Tampereen Kannen ja areenan työt käynnissä – Lue tästä kaikki tulevien vuosien suurimmasta rakennushankkeesta; AL 2.10.2017 == Kannen alueet ja rakennusvaiheet == Eteläisemmälle kannelle Sorinsillan eteläpuolelle tulee areena ja kaksi tornitaloa. Niitä alettiin rakentaa vuonna 2017 ja ne valmistuivat 2022. Pohjoisemman kannen ja kolmen tornitalon sillan pohjoispuolella on suunniteltu valmistuvan vuonna 2024.Tampereen Kansi ja areena -työmaa; SRV Niiden rakennustöitä ei kuitenkaan ole vielä aloitettu tammikuussa 2023. == Tunnustuksia == *Tampereen Kansi ja Areena voitti Tekla BIM Awards 2022 -kilpailun Suomen ja Baltian yhteisen sarjan. Projektin päätoimijoita olivat SRV Rakennus, Ramboll Finland ja ARCO Tampere. == Lähteet == == Aiheesta muualla == *Kansi ja Areena; Tampere.fi *Tampereen Kansi; SRV Luokka:Tampereen rakennukset ja rakennelmat Luokka:Kalevanharju Luokka:Tulli (Tampere)
Periclimenes imperator

Periclimenes imperator on trooppisten vesien katkarapulaji. Sitä tavataan indopasifisella merialueella. Periclimenes imperator kasvaa noin 2 cm pitkäksi. Sen pääväri on oranssinpunainen. Valkoiset pilkut keskittyvät selkäpuolelle ruumiin takaosaan. Jalat ja saksien tukivarret ovat viininpunaiset. Pään etuosassa on ankannokkaa muistuttavaksi ulokkeeksi kehittyneet tuntosarvet.Periclimenes imperator SeadB Se elää merimakkaroiden ja suurten nilviäisten, kuten sulkamerietanoiden ja muiden vapaakiduskotiloiden läheisyydessä.Symbiosis, commensalism, mutualism and parasitism Sea Slug Forum Factsheets == Lähteet == Luokka:Kymmenjalkaiset
SSD (yhtye)

SSD eli Society System Decontrol oli bostonilainen yhtye, joka toimi vuosina 1981–1985. Yhtyeen ensimmäiset julkaisut olivat tyyliltään hardcore punkkia ja thrashcorea, minkä jälkeen tyyli muuttui crossover thrashiksi ja heavy metalliksi. Yhtye julkaisi kaksi ensimmäistä julkaisuaan nimellä SS Decontrol ja muutti sitten nimensä muotoon SSD. == Diskografia == === Studioalbumit === * * * * == Aiheesta muualla == * Al Barilen SS Decontrol MySpace sivusto * X-Claim Records - SSD bio * X-Claim Records - Gage Luokka:Yhdysvaltalaiset hardcore punk -yhtyeet Luokka:Crossover thrash -yhtyeet
NHL Hockey

NHL Hockey on EA Sportsin julkaisema NHL-pelisarjan ensimmäinen osa, joka julkaistiin vuonna . Pelissä on NHL:n lisenssi, joten pelissä on joukkueet ja niiden nimet, mutta NHLPA:n lisenssin puuttumisen johdosta pelaajien nimiä ei ole. Pelaajat erotti toisistaan numeroiden perusteella. == Vastaanotto == Mikrobitin Jukka Tapanimäki antoi pelille 83 pistettä sadasta.Mikrobitti 12/1991, Konsolaatikko-palsta, sivu 64 == Lähteet == == Aiheesta muualla == * Luokka:Vuoden 1991 videopelit Luokka:NHL-pelit Luokka:Sega Mega Drive -pelit
Barrett (täsmennyssivu)

Barrett voi tarkoittaa seuraavia: * Barrett, Syd Barrettin sooloalbumi * Barrett Firearms Manufacturing, yhdysvaltalainen ampuma-aseiden valmistaja, jonka valmistamia aseita ovat: ** Barrett M82, tarkkuuskivääri ** Barrett M95, tarkkuuskivääri * Seuraavien henkilöiden sukunimi: ** Amy Coney Barrett (s. 1972), yhdysvaltalainen oikeustieteen professori, akateemikko ja korkeimman oikeuden tuomari ** Angela Barrett (s. 1932), englantilainen tennispelaaja ** Aston Barrett (1946–2024), jamaikalainen basisti ja rastafari ** Barbara Barrett (s. 1950), yhdysvaltalainen diplomaatti ** Bill Barrett (1929–2016), yhdysvaltalainen poliitikko (republikaani) ** Brigetta Barrett (s. 1990), yhdysvaltalainen korkeushyppääjä ** Carlton Barrett (1950–1987), jamaikalainen reggaemuusikko ** Craig Barrett (s. 1971), uusiseelantilainen kilpakävelijä ** Dave Barrett (1930–2018), kanadalainen poliitikko ** Edward Barrett (s. 1877), brittiläinen köydenvetäjä, painija ja yleisurheilija. ** H. Clark Barrett, yhdysvaltalainen antropologi ** Justin Barrett (s. 1971), brittiläinen uskontotieteilijä ** Michelle Barrett (s. 1981), brittiläinen pornonäyttelijä ** Mike Barrett (1943–2011), yhdysvaltalainen koripalloilija ** Mike Barrett (1959–1984), englantilainen jalkapalloilija ** Monte Barrett (s. 1971), yhdysvaltalainen nyrkkeilijä ** Natasha Barrett (s. 1971), brittiläis- norjalainen säveltäjä ** Ray Barrett (Raymond Charles Barrett, 1927–2009), australialainen näyttelijä ** Rob Barrett (s. 1969), yhdysvaltalainen death metal -rytmikitaristi ** Rowan Alexander Barrett, RJ Barrett (s. 2000), kanadalainen koripalloilija ** Sefton Barrett (s. 1983), kanadalainen koripalloilija ** Syd Barrett (Roger Keith Barrett, 1946–2006), englantilainen kitaristi, laulaja ja lauluntekijä ** Tina Barrett (s. 1976), englantilainen laulaja, lauluntekijä ja näyttelijä ** Wade Barrett (s. 1980), englantilainen showpainija ** William Barrett (1913–1992), yhdysvaltalainen filosofi ja kriitikko * Seuraavien henkilöiden taiteilijanimi: ** Majel Barrett (Majel Lee Hudec, 1932–2008), yhdysvaltalainen näyttelijä. Luokka:Luettelot henkilöistä sukunimen mukaan
Miroslav Stoch

Miroslav Stoch (s. 19. lokakuuta 1989 Nitra) on slovakialainen jalkapalloilija, joka edustaa turkkilaista Fenerbahçea. Stoch on edustanut neljää eri seuraa: Nitraa, Chelseaa, Twentea ja Fenerbahçea. Hän on pelannut myös Slovakian jalkapallomaajoukkueessa. Hän pelasi ensimmäisen A-maaottelunsa 10. helmikuuta 2009 ottelussa Ukrainaa vastaan, ja ensimmäisen A-maaottelumaalinsa hän teki 6. kesäkuuta 2009 ottelussa San Marinoa vastaan. Stoch kuului Slovakian joukkueeseen jalkapallon maailmanmestaruuskilpailuissa 2010. == Lähteet == Luokka:Slovakialaiset jalkapalloilijat Luokka:Vuonna 1989 syntyneet Luokka:Elävät henkilöt
Melody Gardot

Melody Gardot (s. 2. helmikuuta 1985 Yhdysvallat) on yhdysvaltalainen jazzlaulaja, lauluntekijä ja muusikko, jonka soittimena on kitara. Hänen tunnetuin kappaleensa on ”Baby I’m a Fool”. Gardot oli vuonna 2003 liikenneonnettomuudessa, jonka seurauksena hänelle jäi yliherkkyys valolle ja äänille. Siksi hän joutuu käyttämään tummia laseja ja käyttää keppiä liikkuessaan. == Diskografia == * * * , Apple Store, New York * * * * == Lähteet == == Aiheesta muualla == * Luokka:Yhdysvaltalaiset jazzlaulajat Luokka:Vuonna 1985 syntyneet Luokka:Elävät henkilöt
Levi Sherwood

Levi Sherwood (s. 22. lokakuuta 1991 Uusi-Seelanti) on freestyle motocross -ajaja. Hänen isänsä Dave Sherwood oli speedwayammattilainen ja Levi on ajanut koko elämänsä kaksipyöräisillä. Levi ajoi myös normaalia motocrossia aina teini-ikäiseksi, mutta piti enemmän hyppäämisestä ja päätyi kilpailemaan FMX:ssäDemons in town for final ride, in: Waikato Times (Hamilton, New Zealand); March 2, 2007 Friday. Hän voitti ensimmäisen Red Bull X-Fighters -kilpailunsa vuonna 2009 vain 17-vuotiaana. Nykyisin hän kilpailee samalla kiertueella. Hän otti toisen voittonsa vuonna 2010 MoskovassaLevi's kiss of death turns tables, in: The Evening Standard (Palmerston North, New Zealand); March 17, 2014 Monday. Levi on myös ollut mukana X Gamesissa ja vuonna 2010 hän voitti hopeaa freestylessa, häviten Travis Pastranalle vain yhdellä pisteelläPastrana back on X Games podium, in: Edmonton Journal (Alberta); July 30, 2010 Friday, Final Edition. Vuonna 2012 Sherwood voitti Red Bull X-Fighters World Tourin mestaruuden. == Lähteet == == Aiheesta muualla == *Kotisivut Luokka:Uusiseelantilaiset moottoriurheilijat Luokka:Vuonna 1991 syntyneet Luokka:Elävät henkilöt
Softball kesäolympialaisissa 1996

Vuoden 1996 kesäolympialaisten softball järjestettiin 21. - 30\. heinäkuuta 1996. Tämä oli ensimmäinen kerta kun laji oli mukana olympialaisten ohjelmassa. Softball järjestettiin ainoastaan naisille. Mukana oli 120 osanottajaa kahdeksasta eri maasta. Tapahtuma järjestettiin Golden Park'ssa, Columbuksessa. ==Mitalistit== Kultaa Hopeaa Pronssia * * * Laura Berg Gillian Boxx Sheila Cornell-Douty Lisa Fernandez Michele Granger Lori Harrigan Dionna Harris Kim Maher Leah O'Brien Dot Richardson Julie Smith Michele Smith Shelly Stokes Dani Tyler Christa Lee Williams * * * An Zhongxin Chen Hong He Liping Li Lei Liu Xuqing Liu Yaju Ma Ying Ou Jingbai Tao Hua Wang Lihong Wang Ying Wei Qiang Xu Jian Yan Fang Zhang Chunfang * * * Joanne Brown Kim Cooper Carolyn Crudgington Kerry Dienelt Peta Edebone Tanya Harding Jennifer Holliday Jocelyn Lester Sally McDermid Francine McRae Haylea Petrie Nicole Richardson Melanie Roche Natalie Ward Brooke Wilkins ==Lopputulokset== Sija Maa 4\. 5\. 6\. Kiinan Taipei 7\. 8\. ==Lähteet== *Softball at the 1996 Atlanta Summer Games Luokka:Kesäolympialaiset 1996 1996
Aleksandr Burmistrov

Aleksandr Olegovitš Burmistrov (, s. 21. lokakuuta 1991 Kazan, Venäjän SFNT, Neuvostoliitto) on venäläinen jääkiekkoilija. == Ura == Burmistrov aloitti jääkiekon kotikaupungissaan Kazanissa. Hän pelasi kaudella 2008–2009 yhden KHL-ottelun Ak Bars Kazanin riveissä. Kesällä 2009 Barrie Colts varasi Burmistrovin OHL:ään numerolla 12 CHL:n Import Draftissa. Hän teki kaudella 2009–2010 OHL:n runkosarjassa tehot 22+43=65 ja oli joukkueensa neljänneksi paras pistemies sekä liigan tehokkain eurooppalaispelaaja. NHL-joukkue Atlanta Thrashers varasi Burmistrovin kahdeksantena pelaajana ja toisena eurooppalaisena NHL:n varaustilaisuudessa 2010. Lokakuussa 2010 Burmistrov teki kolmivuotisen tulokassopimuksen Atlanta Thrashersin kanssa. NHL:n tulokaskausi 2010–2011 toi hänelle 74 runkosarjaottelussa tehot 6+14=20. Seuran muutettua Winnipegiin, Burmistrov pelasi seuraavat kaksi kautta Winnipeg Jetsin organisaatiossa. Kaudeksi 2013–2014 hän palasi Venäjälle, Ak Bars Kazaniin. Kahden Venäjällä vietetyn kauden jälkeen heinäkuussa 2015 Burmistrov teki kahden vuoden sopimuksen entisen seuransa, Winnipeg Jetsin kanssa. Burmistrov jäi kuitenkin Winnipegissä vähäiselle peliajalle, eikä hänelle löytynyt sopivaa roolia joukkueesta. Winnipeg Jets asettikin hänet vapaiden pelaajien waivers-listalle tammikuussa 2017. Arizona Coyotes poimi Burmistrovin joukkueeseensa päivää myöhemmin. == Maajoukkue == Burmistrov on pelannut Venäjän maajoukkueessa kaksissa MM-kilpailuissa, joissa on saavuttanut maailmanmestaruuden 2014 ja pronssia 2016. Burmistrov pelasi alle 20-vuotiaiden MM-kilpailuissa 2010. Hän pelasi myös alle 18-vuotiaiden MM- kilpailuissa 2009, joista Burmistrov voitti hopeaa. == Tilastot == 2008–2009 Ak Bars Kazan KHL 1 0 0 0 0 – – – – – U18 7 4 7 11 6 2009–2010 Barrie Colts OHL 62 22 43 65 49 17 8 8 16 22 JMM 6 3 1 4 6 2010–2011 Atlanta Thrashers NHL 74 6 14 20 27 – – – – – 2011–2012 Winnipeg Jets NHL 76 13 15 28 42 – – – – – 2012–2013 Winnipeg Jets NHL 44 4 6 10 14 – – – – – St. John’s IceCaps AHL 22 2 9 11 24 – – – – – 2013–2014 Ak Bars Kazan KHL 54 10 27 37 32 6 0 2 2 9 MM 10 1 0 1 4 2014–2015 Ak Bars Kazan KHL 53 10 16 26 40 17 1 3 4 8 2015–2016 Winnipeg Jets NHL 81 7 14 21 32 – – – – – MM 9 0 1 1 4 2016–2017 Winnipeg Jets NHL 23 0 2 2 6 – – – – – Arizona Coyotes NHL 26 5 9 14 6 – – – – – 2017–2018 Vancouver Canucks NHL 24 2 4 6 12 – – – – – Ak Bars Kazan KHL 10 2 4 6 12 17 1 2 3 18 2018–2019 Ak Bars Kazan KHL 27 3 2 5 12 – – – – – Salavat Julajev Ufa KHL 28 2 7 9 16 15 1 3 4 29 2019–2020 Salavat Julajev Ufa KHL 58 6 12 18 28 6 1 1 2 2 2020–2021 Ak Bars Kazan KHL 44 6 11 17 37 12 0 2 2 8 2021–2022 Ak Bars Kazan KHL 28 3 7 10 16 4 0 0 0 0 2022–2023 Ak Bars Kazan KHL 26 1 2 3 8 – – – – – Metallurg Magnitogorsk KHL 16 1 1 2 6 9 0 0 0 8 9 kautta yhteensä KHL 345 44 90 134 207 86 4 13 17 82 6 kautta yhteensä NHL 348 37 64 101 139 – – – – – == Lähteet == * * * Luokka:Venäläiset jääkiekkoilijat Luokka:Jääkiekon maailmanmestarit Luokka:Atlanta Thrashersin varaamat pelaajat Luokka:Vuonna 1991 syntyneet Luokka:Elävät henkilöt
.uz

.uz on Uzbekistanin Internet-maatunnus, jota ylläpitää UZINFOCOM. Rekisteröinnistä vastasi aiemmin Euracom GmBH. Rekisteröinnit tehdään yleensä toiselle tasolle. Tunnus otettiin käyttöön 1995. == Aiheesta muualla == * IANA .uz whois uz uz sv:Toppdomän#U
.va

.va on Vatikaanin Internet-maatunnus, jota ylläpitää Pyhän istuimen Internet- toimisto. Rekisteröintejä ei ole tällä hetkellä saatavilla. Www-alkuisia tunnuksia on tällä hetkellä vain 23, jotka ovat valtion käytössä. Maatunnus otettiin käyttöön 1995. == Aiheesta muualla == * IANA .va whois va sv:Toppdomän#V Luokka:Vatikaanin viestimet
.vc

.vc on Saint Vincent ja Grenadiinien Internet-maatunnus, jota ylläpitää Afilias. Rekisteröintirajoituksia ei ole. Tunnus otettiin käyttöön 1995. == Aiheesta muualla == * IANA .vc whois vc vc sv:Toppdomän#V
.ve

.ve on Venezuelan Internet-maatunnus, jota ylläpitää Comisión Nacional de Telecomunicaciones. Rekisteröintirajoituksia ei ole. Rekisteröinnit tehdään aina kolmannelle tasolle. Tunnus otettiin käyttöön 1991. == Aiheesta muualla == * IANA .ve whois ve ve sv:Toppdomän#V
.vg

.vg on Brittiläisten Neitsytsaarten Internet-maatunnus, jota ylläpitää AdamsNames. Rekisteröintirajoituksia ei ole. Tunnus otettiin käyttöön 1997. Tunnusta on käytetty myös merkitsemään videopeliä (). == Aiheesta muualla == * IANA .vg whois vg vg vg sv:Toppdomän#V
Kaksoiskonsertto (Brahms)

Kaksoiskonsertto a-mollissa (op. 102) on Johannes Brahmsin säveltämä konsertto, jossa soolosoittimina ovat viulu ja sello. Konsertto jäi säveltäjän viimeiseksi orkesteriteokseksi. Se sävellettiin vuoden 1887 kesällä sellisti Robert Hausmannille ja viulisti Joseph Joachimille. Joachim oli säveltäjän vanha ystävä; osittain Brahms teki konserton sovinnon eleenä, kun ystävyyssuhde oli aiemmin katkennut Joachimin vaimostaan Amaliesta ottaman avioeron yhteydessä. Teos kantaesitettiin 18. lokakuuta 1887. Brahms hyödyntää konsertossaan motiivia A-E-F. Se on permutaatio F-A-E:sta, jonka merkitys on frei aber einsam (Joachimin henkilökohtainen motto; "vapaa, mutta yksinäinen"). Joachim ja Hausmann esittivät Kaksoiskonserton lukuisia kertoja kaudella 1887–1888. Käsikirjoituksen säveltäjä antoi Joachimille – "hänelle, jolle se on kirjoitettu". Clara Schumann ei mieltynyt teokseen, ja myös Richard Specht suhtautui siihen kriittisesti. Hän kuvaili sitä "yhtenä Brahmsin vaikeiten lähestyttävistä ja ilottomimmista sävellyksistä". Säveltäjä oli luonnostellut toistakin kaksoiskonserttoa viululle ja sellolle, mutta tuhosi nuotit kohtaamansa viileän vastaanoton johdosta. Myöhemmin kriitikot, kuten Donald Tovey, ovat lämmenneet konsertolle. == Osat == # Allegro # Andante # Vivace non troppo == Aiheesta muualla == * Allmusic.com: Concerto for violin, cello & orchestra in A minor ("Double"), Op. 102 Luokka:Johannes Brahmsin teokset Luokka:Konsertot Luokka:1880-luvun musiikkiteokset
Haymarketin rautatieasema

Haymarketin rautatieasema on sekä kauko- että lähijunaliikenteen käytössä oleva asema Skotlannin pääkaupungissa Edinburghissa. Se on kaupungin toiseksi suurin asema Waverleyn päärautatieaseman jälkeen. Haymarket on keskeisestä sijainnistaan ja pienestä koostaan johtuen yksi Skotlannin ruuhkaisimmista asemista. Haymarketin asema avattiin vuonna 1842 Edinburghin ja Glasgow’n välisen rautatien itäisenä pääteasemana. Kaikki Edinburghin ja Glasgow’n välillä kulkevat junat pysähtyvät edelleen Haymarketin asemalla. thumb|left|Haymarketin aseman julkisivu == Lähteet == Luokka:Edinburghin rautatieliikennepaikat
Felicity Lott

Felicity Lott DBE, FRCM (s. 8. toukokuuta 1947 Cheltenham) on englantilainen sopraano. Lott esiintyi ensimmäisen kerran Suomessa Naantalin Musiikkijuhlilla vuonna 2010. == Lähteet == == Aiheesta muualla == * Felicity Lottin kotisivut , , Luokka:Sopraanot Luokka:Brittiläiset oopperalaulajat Luokka:Vuonna 1947 syntyneet Luokka:Elävät henkilöt
Kahell’ puolen rajoa

Kahell' puolen rajoa on Lieksan Mieslaulajien toinen äänitetty albumi vuodelta 2009. Se sisältää karjalaisperäisten laulujen mieskuorosovituksia, jotka on tehnyt kuoron johtaja, dir.cant. Kari Nykänen. Koosteeseen valittujen laulujen lähdeaineistona ovat olleet Erkki Ala-Könnin, Simo Härkösen, Pekka Paasion, Vilho Ryyminin, Ahti Sonnisen ja Jorma Väänäsen tallentamien kansanlaulujen kokoelmat. Useimmat laulut on tallennettu luovutetun Karjalan alueella jo ennen sotia. Levyn äänityksen, miksauksen, masteroinnin ja CD-R monistuksen on tehnyt Dynyn CD-Monistamo. Levyn tuottaja on Lieksan Mieslaulajat ry. Levykannen valokuvan on ottanut M. Pellervo. Karjalaisen Kulttuurin Edistämissäätiö ja Lieksan kaupunki ovat tukeneet hankkeen toteuttamista. Levykannen esittelytekstin on tehnyt kuoron puheenjohtaja Pentti Kuusimäki. == Lieksan Mieslaulajat == Kuoronjohtaja Kari Nykänen 1\. tenori * Eskelinen, Aulis * Heikkinen, Voitto * Kansala, Aimo * Lääperi, Raimo * Piipponen, Esko * Vallius, Martti * Åke, Kari 2\. tenori * Immonen, Rauno * Kiiskinen, Harri * Komulainen, Niilo * Mara, Rauno * Nevalainen, Matti * Nylander, Sulo 1\. basso * Heikura, Eino * Kerola, Heikki * Kortelainen, Antti * Kärkkäinen, Erkki * Malinen, Mauri * Pulkkinen, Seppo * Raassina, Seppo 2\. basso * Kuusimäki, Pentti * Lonkainen, Keijo * Loppi, Tapani * Pajamo, Ilkka == Kappaleet == == Lähteet == * Lieksan Mieslaulajat CD Kahell' puolen rajoa (2009) Luokka:Vuoden 2009 albumit Luokka:Suomalaiset kansanlaulut Luokka:Suomalaiset albumit